"Setswana Puo ya Gae (HL)/P2 7 DBE/2022 SC/NSC – Kaedi Ya Go Tshwaya 7.9 E khutlile ka mokgwa o ke neng ke o solofeletse ka ntlha ya fa kgaratlho ya ga Motswagauteng kgatlhanong le tlhaolele e ne ya kgona go khutla kwa bofelong. (Dikarabo tsa batlhatlhojwa tse di nepagetseng di elwe tlhoko.) (2) 7.10 Ke ne ke tlaa mo gakolola gore a tswelele pele go aga poelano magareng ga bantsho le basweu. (Dikarabo tsa batlhatlhojwa tse di nepagetseng di elwe tlhoko.) (2) 7.11 Nnyaya – go ne go se matshwanedi ka a simolola go kopana le mmaagwe la ntlha mo botshelong jwa gagwe ka jalo ba ne ba tshwanetse go mo siamisa maikutlo pele. Ee – go ne go le matshwanedi ka tota bona ba ne ba sa itse fa a sa itse motsadi wa gagwe. (Dikarabo tsa batlhatlhojwa tse di nepagetseng di elwe tlhoko.) (2) 7.12 Ke ithutile go amogela batho botlhe kwa ntle ga go kgetholola ka mmala./Go amogela maemo jaaka fa a ntse fa o boela kwa gae./Go se ikakanyetse ke le esi. (Dikarabo tsa batlhatlhojwa tse di nepagetseng di elwe tlhoko.) (2) [25] POTSO 8 (POTSO YA TLHAMO) OMPHILE UMPHI MODISE – DPS Monyaise ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa.  Kgang e e reng ditlwaelo le ditsamaiso dingwe tsa botshelo jwa segologolo di farologana thata le tsa botshelo jwa segompieno, ke nnete e e ka se ganediweng ka gope jaaka fa re itemogela mo pading ya 'Omphile Umphi Modise', gammogo le mo matshelong a rona gompieno.  Mo pading ya Omphile basimane ba ne ba sa simolole botshelo ka sekolo, ba ne ba simolola ka go disa ka ntlha ya fa kgomo e ne e le leruo la Motswana. E ne e re fa mosimane a feditse go disa, ke gore fa a le dinyaga tse di fetang lesome le metso e metlhano, e bo e le gona a romelwang kwa sekolong go omoswa fela ka maikaelelo a go ipaakanyetsa tlhomamiso ya ga moruti gore e tle e re a nyala a bo a itse go kwala.  E ne e re fa ba itse go kwala maina a bona ka ditlhaka tse di sokameng go twe ba ye go batla tiro, ba rutegile mme ba tloga ba tsenwa.  Se, se ne se direga mo motseng wa Matile ka bagolo ba ne ba sa romele bana kwa sekolong. Baagi ba sekolo sa Bodibe ba ne ba rwala mabogo mo tlhogong ka go bona toro tsa bona tsa go fetola botshelo jwa ngwana wa Moaforika di fetogile lefela ka sekolo se ne se sa ba ungwele ka gope.  Mo malatsing a gompieno basimane ga ba sa tlhole ba omosiwa kana gona go lekanyediwa thuto. Fa ba le dingwaga di le supa, ba romelwa kwa sekolong, mme go tlaa tswa mo mothong gore o batla go fitlhelela kae ka dithutego tsa gagwe ka motho e le ena a itlhophelang se a batlang go nna sona mo botshelong. Mo metlheng ya gompieno, madi ke ona a a laolang botshelo, mme thuto e o e ungwileng e go betlela tsela ya go tsena mo lenyalong o thakgaletse. Kwalololo e ileditswe Phetla"